
TRUMPAS PAGRINDIMAS
Jūrų biologinių išteklių išsaugojimas yra bendros žuvininkystės politikos pagrindas, nes žvejybos sektorius kenčia nuo jūrų taršos, kuri, be daugelio kitų šaltinių, apima neteisėtą teršiančių medžiagų išmetimą į jūrą iš laivų.

Todėl nuomonės referentė palankiai vertina šį Komisijos pasiūlymą, kuriuo atnaujinama Direktyva 2005/35/EB[footnoteRef:1] dėl taršos iš laivų, ir sankcijų už taršos pažeidimus įvedimą. [1: 	OL L 255, 2005 9 30, p. 11. ] 


Nuomonės referentė pažymi, kad taršos iš laivų apibrėžtis pateikta 1973 m. Tarptautinės konvencijos dėl teršimo iš laivų prevencijos I–VI prieduose ir jos 1978 m. protokole (MARPOL 73/78), kurie yra teisiškai privalomi Europos Sąjungai. Taikant aukštesnius standartus bus užtikrintos vienodos sąlygos laivybos sektoriui, kuris turi tarptautinį aspektą, ir tai turės teigiamą poveikį jūrų ekosistemoms, taigi ir žvejybai.

Nuomonės referentė palankiai vertina griežtesnes išmetamųjų teršalų ribines vertes, tačiau įspėja, kad nuostatų dėl laivų išmetamuose teršaluose esančio sieros oksido ir azoto oksido įtraukimas gali turėti įtakos ES žvejybos laivynui, kurį visų pirma sudaro senstantys laivai, priklausantys MVĮ, turinčioms ribotus išteklius investicijoms į naujus mažataršius variklius. Reikės, kad direktyvos taikymo srities išplėtimas įtraukiant papildomas medžiagas pagal MARPOL 73/78, aiškiai atsispindėtų EJRŽAF, padidinant paramą mažataršiams varikliams ir laivyno atnaujinimui. 
Nuomonės referentė ragina Komisiją remti laivyno atnaujinimą panaudojant EJRŽAF.

Ji taip pat pateikia naują apibrėžtį pasiūlymo tekste ir pabrėžia, kad reikia būti budriems tuose rajonuose, kuriuose vykdoma reikšminga žvejybos veikla, kovojant už dvejopą ekologinės apsaugos ir žvejų bendruomenių išsaugojimo tikslą. Nuomonės referentė taip pat ragina sukurti informuotą jūrininkystės bendruomenę ir pabrėžia švietimo ir mokymo poreikį.

Ji taip pat rekomenduoja įtraukti žvejų bendruomenių atgalinį ryšį ir bendradarbiavimu su jūrų sektoriaus suinteresuotaisiais subjektais grindžiamą požiūrį ir taip išryškinti išsamią direktyvos viziją, kuria būtų siekiama užtikrinti ekologinės apsaugos ir žvejų bendruomenių tvarumo pusiausvyrą.

Nuomonės referentė tikisi, kad ne tik bus užtikrintos vienodos sąlygos ES vandenyse veiklą vykdantiems trečiųjų šalių laivynams, bet ir kad tai palengvins koordinuotą valstybių narių vykdomą kontrolę, taip pat baudžiamąjį persekiojimą ir tarpvalstybinį vykdymo užtikrinimą, o tai galiausiai padės sumažinti taršą iš laivų.
PAKEITIMAI
[bookmark: IntroA]Žuvininkystės komitetas ragina atsakingą Transporto ir turizmo komitetą atsižvelgti į toliau pateikiamą tekstą:
[bookmark: EndA]<RepeatBlock-Amend>
<Amend>Pakeitimas		<NumAm>1</NumAm>
<DocAmend>Pasiūlymas dėl direktyvos</DocAmend>
<Article>1 konstatuojamoji dalis</Article>
	

	Komisijos siūlomas tekstas
	Pakeitimas

	(1)	Sąjungos jūrų politikos tikslas – užtikrinti aukštą saugos ir aplinkos apsaugos lygį. Tą tikslą galima pasiekti laikantis tarptautinių konvencijų, kodeksų bei rezoliucijų, kartu garantuojant Jungtinių Tautų jūrų teisės konvencijoje įtvirtintą laivybos laisvę;
	(1)	Sąjungos jūrų politikos tikslas – užtikrinti aukštą saugos ir aplinkos apsaugos lygį. Tą tikslą galima pasiekti laikantis tarptautinių konvencijų, kodeksų bei rezoliucijų, kartu garantuojant Jungtinių Tautų jūrų teisės konvencijoje įtvirtintą laivybos laisvę. Šiuo atžvilgiu reikia priminti, kad vandenynai tarptautiniu lygmeniu turėtų būti pripažinti bendru pasaulio turtu ir turėtų būti saugomi dėl jų unikalumo, tarpusavio sąsajų ir teikiamų pagrindinių ekosisteminių paslaugų, nuo kurių priklauso dabartinės ir būsimosios kartos išlikimas ir gerovė;


</Amend>
<Amend>Pakeitimas		<NumAm>2</NumAm>
<DocAmend>Pasiūlymas dėl direktyvos</DocAmend>
<Article>2 a konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(2a)	geriausia kovos su jūrų tarša ir atliekų išmetimu jūrose priemonė – nuo pat pradžių užtikrinti, kad į vandenyną nebūtų išmetamos teršiančios medžiagos. Atsižvelgiant į didelį polistireninio putplasčio šiukšlių paplitimą jūrų aplinkoje, kuris paaiškinamas tuo, kad šie produktai dėl savo lengvumo nesunkiai nupučiami nuo laivų ir patenka į jūrą, valstybės narės turėtų apsvarstyti galimybę laipsniškai atsisakyti žvejybos produktams skirtų polistireninio putplasčio konteinerių ir pakuočių, siekiant tikslo vienkartinius plastikinius gaminius pakeisti aplinkai ir žvejams naudingomis patvariomis alternatyvomis;


</Amend>
<Amend>Pakeitimas		<NumAm>3</NumAm>
<DocAmend>Pasiūlymas dėl direktyvos</DocAmend>
<Article>2 b konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(2b)	taip pat svarbu remti veiksmus, kuriais siekiama veiksmingai surinkti išmestas aplinką teršiančias medžiagas ir atliekas. Žvejai, akvakultūros produktų gamintojai ir jų organizacijos jau renka atliekas, įskaitant jūroje paliktus, prarastus ar kitaip į jūrą išmestus žvejybos įrankius, kurie kelia grėsmę visai jūroje vykdomai veiklai ir ekosistemoms visame pasaulyje. Negalima tikėtis, kad bus dedamos tokios pastangos, jei nebus šias pastangas atitinkančio kompensavimo mechanizmo. Kadangi apskaičiuota, kad ES jūroje pametama 20 proc. žvejybos įrankių, o tai sudaro beveik trečdalį į Europos jūras išmestų šiukšlių18a ir tik 1,5 proc. susidėvėjusių žvejybos įrankių perdirbama18b, būtina skubiai gerinti visų žvejybos įrankių surinkimą, perdirbimą ir taisymą, todėl reikalinga parama. Atsižvelgiant į tai, valstybės narės turėtų keistis geriausia praktika ir pranešti apie įvairius savo veiksmus, kurių jos imasi teršiančių medžiagų ir atliekų surinkimo ir išmetimo prevencijos srityse;

	
	_________________

	
	18a „Circular economy: From abandoned fishing nets to sustainable clothing“ (Žiedinė ekonomika: nuo paliktų žvejybos tinklų iki tvarių drabužių), Europos Komisija.

	
	18b „Lost fishing gear: a trap for our ocean“ (Pamesti žvejybos įrankiai: mūsų vandenynų spąstai), Europos Komisija.


</Amend>
<Amend>Pakeitimas		<NumAm>4</NumAm>
<DocAmend>Pasiūlymas dėl direktyvos</DocAmend>
<Article>4 a konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(4a)	ES žvejybos laivynas yra vidutiniškai 31,5 metų senumo, laivyno atnaujinimas turėtų būti remiamas EJRŽAF lėšomis (Reglamentas (ES) 2021/1139), prisidedant prie vis griežtesnių aplinkos apsaugos taisyklių įgyvendinimo, visų pirma siekiant plėtoti tvarią mažos apimties priekrantės žvejybą;


</Amend>
<Amend>Pakeitimas		<NumAm>5</NumAm>
<DocAmend>Pasiūlymas dėl direktyvos</DocAmend>
<Article>5 a konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(5a)	Reglamente (EB) Nr. 1224/2009 nustatyti įpareigojimai teikti ataskaitas apie prarastus žvejybos įrankius, kurias valstybės narės turėtų perduoti Komisijai. Komisija turėtų pasinaudoti šia gauta informacija vertindama šios direktyvos įgyvendinimą ir Sąjungos padėtį šioje srityje;


</Amend>
<Amend>Pakeitimas		<NumAm>6</NumAm>
<DocAmend>Pasiūlymas dėl direktyvos</DocAmend>
<Article>7 a konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(7a)	Reglamente Nr. 1224/2009 nustatyta, kad neteisėtas žvejybos įrankių ar įrankių iš žvejybos laivo šalinimas jūroje laikomas sunkiu pažeidimu pagal tą reglamentą, jeigu tenkinami tam tikri kriterijai. Reglamente (EB) Nr. 1224/2009 reikalaujama, kad už tokius pažeidimus valstybės narės taikytų tinkamas administracines arba baudžiamąsias sankcijas, kurios būtų veiksmingos, proporcingos ir atgrasančios;


</Amend>
<Amend>Pakeitimas		<NumAm>7</NumAm>
<DocAmend>Pasiūlymas dėl direktyvos</DocAmend>
<Article>8 konstatuojamoji dalis</Article>
	

	Komisijos siūlomas tekstas
	Pakeitimas

	(8)	administracinės sankcijos, nustatytos perkeliant Direktyvą 2005/35/EB, neturėtų daryti poveikio Direktyvai (ES) 2023/xxxx. Valstybės narės turėtų apibrėžti administracinės ir baudžiamosios teisės vykdymo užtikrinimo taikymo sritį, kiek tai susiję su taršos iš laivų pažeidimais pagal jų nacionalinę teisę. Taikydamos nacionalinę teisę, kuria perkeliama Direktyva 2005/35/EB, valstybės narės turėtų užtikrinti, kad skiriant baudžiamąsias ir administracines sankcijas būtų laikomasi Europos Sąjungos pagrindinių teisių chartijos principų, įskaitant principą ne bis in idem;
	[bookmark: _GoBack](8)	administracinės sankcijos, nustatytos perkeliant Direktyvą 2005/35/EB, neturėtų daryti poveikio Direktyvai (ES) 2023/xxxx, siekiant suderinti taršos iš laivų pažeidimus ir proporcingai už juos bausti. Valstybės narės turėtų apibrėžti administracinės ir baudžiamosios teisės vykdymo užtikrinimo taikymo sritį, kiek tai susiję su tokiais taršos iš laivų pažeidimais pagal jų nacionalinę teisę. Taikydamos nacionalinę teisę, kuria perkeliama Direktyva 2005/35/EB, valstybės narės turėtų užtikrinti, kad skiriant baudžiamąsias ir administracines sankcijas būtų laikomasi Europos Sąjungos pagrindinių teisių chartijos principų, įskaitant principą ne bis in idem;


</Amend>
<Amend>Pakeitimas		<NumAm>8</NumAm>
<DocAmend>Pasiūlymas dėl direktyvos</DocAmend>
<Article>9 konstatuojamoji dalis</Article>
	

	Komisijos siūlomas tekstas
	Pakeitimas

	(9)	Direktyvoje 2005/35/EB numatytas sankcijas reikėtų griežtinti užtikrinant nuoseklų administracinių sankcijų skyrimą visoje Sąjungoje. Siekiant sustiprinti atgrasomąjį sankcijų, taikomų už taršos iš laivų pažeidimus, poveikį, tokios sankcijos turėtų būti paskiriamos bent jau kaip baudos laivo bendrovei, išskyrus atvejus, kai įmonė gali įrodyti, kad už teršalų išmetimą atsakingas kapitonas arba įgulos narys ar nariai, jei pastarieji veikė ne kapitono atsakomybe. Šiame kontekste laivo bendrovė – tai laivo savininkas arba bet kuri kita organizacija ar asmuo, pavyzdžiui, valdytojas arba laivo be įgulos frachtuotojas, kuris iš laivo savininko perėmė atsakomybę už laivo veiklą pagal Tarptautinį saugaus laivų eksploatavimo ir taršos prevencijos vadybos kodeksą (ISM kodeksas)24, perkeltą į Sąjungos teisę Europos Parlamento ir Tarybos reglamentu (EB) Nr. 336/200625. Direktyvoje 2005/35/EB turėtų būti pripažinta, kad registruotas savininkas gali perduoti laivo valdymą kitam subjektui, kuris tokiu atveju pirmiausia turėtų būti laikomas atsakingu už savo įsipareigojimų pagal ISM kodeksą nevykdymą, kai jis privalėjo užtikrinti, kad būtų išvengta žalos aplinkai arba kad laivo veikla būtų perduota kvalifikuotam personalui;
	(9)	Direktyvoje 2005/35/EB numatytas sankcijas reikėtų griežtinti užtikrinant nuoseklų administracinių sankcijų skyrimą visoje Sąjungoje. Siekiant sustiprinti atgrasomąjį sankcijų, taikomų už taršos iš laivų pažeidimus, poveikį, tokios sankcijos turėtų būti bent jau kaip baudos, paskiriamos ir laivo bendrovei, ir už teršalų išmetimą atsakingam įgulos nariui ar nariams. Šiame kontekste laivo bendrovė – tai laivo savininkas arba bet kuri kita organizacija ar asmuo, pavyzdžiui, valdytojas arba laivo be įgulos frachtuotojas, kuris iš laivo savininko perėmė atsakomybę už laivo veiklą pagal Tarptautinį saugaus laivų eksploatavimo ir taršos prevencijos vadybos kodeksą (ISM kodeksas)24, perkeltą į Sąjungos teisę Europos Parlamento ir Tarybos reglamentu (EB) Nr. 336/200625. Direktyvoje 2005/35/EB turėtų būti pripažinta, kad registruotas savininkas gali perduoti laivo valdymą kitam subjektui, kuris tokiu atveju pirmiausia turėtų būti laikomas atsakingu už savo įsipareigojimų pagal ISM kodeksą nevykdymą, kai jis privalėjo užtikrinti, kad būtų išvengta žalos aplinkai arba kad laivo veikla būtų perduota kvalifikuotam personalui;

	_________________
	_________________

	24 Tarptautinis saugaus laivų eksploatavimo ir taršos prevencijos valdymo kodeksas, patvirtintas Tarptautinės jūrų organizacijos 1993 m. lapkričio 4 d. Asamblėjos rezoliucija A.741(18), su pakeitimais.
	24 Tarptautinis saugaus laivų eksploatavimo ir taršos prevencijos valdymo kodeksas, patvirtintas Tarptautinės jūrų organizacijos 1993 m. lapkričio 4 d. Asamblėjos rezoliucija A.741(18), su pakeitimais.

	25 2006 m. vasario 15 d. Europos Parlamento ir Tarybos reglamentas (EB) Nr. 336/2006 dėl Tarptautinio saugaus valdymo kodekso įgyvendinimo Bendrijoje ir panaikinantis Tarybos reglamentą (EB) Nr. 3051/95 (Tekstas svarbus EEE) (OL L 64, 2006 3 4, p. 1).
	25 2006 m. vasario 15 d. Europos Parlamento ir Tarybos reglamentas (EB) Nr. 336/2006 dėl Tarptautinio saugaus valdymo kodekso įgyvendinimo Bendrijoje ir panaikinantis Tarybos reglamentą (EB) Nr. 3051/95 (Tekstas svarbus EEE) (OL L 64, 2006 3 4, p. 1).


</Amend>
<Amend>Pakeitimas		<NumAm>9</NumAm>
<DocAmend>Pasiūlymas dėl direktyvos</DocAmend>
<Article>10 konstatuojamoji dalis</Article>
	

	Komisijos siūlomas tekstas
	Pakeitimas

	(10)	nacionalinės administracinės ir teisminės institucijos, nustatydamos teršėjui skiriamų sankcijų dydį, turėtų atsižvelgti į visas svarbias aplinkybes. Atsižvelgiant į Direktyva 2005/35/EB reglamentuojamų teršiančių medžiagų įvairovę ir į reglamentuojamos veiklos tarpvalstybinio pobūdžio nulemtą nuoseklaus sankcijų skyrimo visoje Sąjungoje svarbą, tolesnis sankcijų dydžių derinimas ir veiksmingumas turėtų būti skatinamas nustatant konkrečius sankcijų už įvairių teršiančių medžiagų išmetimą skyrimo kriterijus. Siekiant užtikrinti vienodas sankcijų skyrimo sąlygas, Komisijai turėtų būti suteikti įgyvendinimo įgaliojimai. Tais įgaliojimais turėtų būti naudojamasi laikantis Europos Parlamento ir Tarybos reglamento (ES) Nr. 182/201126. Tokiems įgyvendinimo aktams priimti turėtų būti taikoma nagrinėjimo procedūra;
	(10)	nacionalinės administracinės ir teisminės institucijos, nustatydamos teršėjui skiriamų sankcijų dydį, turėtų atsižvelgti į visas svarbias aplinkybes. Nacionalinės valdžios institucijos turėtų sukurti išsamią ir proporcingą sankcijų už taršos iš laivų pažeidimus sistemą, kurioje būtų atsižvelgiama į laivo dydį, atliekų pobūdį ir kiekį bei pažeidimų dažnumą, kartu skatinant atsakomybę už aplinkos apsaugą ir atgrasant nuo neteisėtos taršos. Atsižvelgiant į Direktyva 2005/35/EB reglamentuojamų teršiančių medžiagų įvairovę ir į reglamentuojamos veiklos tarpvalstybinio pobūdžio nulemtą nuoseklaus sankcijų skyrimo visoje Sąjungoje svarbą, tolesnis sankcijų dydžių derinimas ir veiksmingumas turėtų būti skatinamas nustatant konkrečius sankcijų už įvairių teršiančių medžiagų išmetimą skyrimo kriterijus. Siekiant užtikrinti vienodas sąlygas ir plačią valstybių narių paramą administraciniams ir teisminiams veiksmams, kurių reikia imtis, svarbu užtikrinti kuo vienodesnį sankcijų taikymą. Siekiant užtikrinti tokias vienodas sankcijų skyrimo sąlygas, Komisijai turėtų būti suteikti įgyvendinimo įgaliojimai. Tais įgaliojimais turėtų būti naudojamasi laikantis Europos Parlamento ir Tarybos reglamento (ES) Nr. 182/201126. Tokiems įgyvendinimo aktams priimti turėtų būti taikoma nagrinėjimo procedūra;

	_________________
	_________________

	26 2011 m. vasario 16 d. Europos Parlamento ir Tarybos reglamentas (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai (OL L 55, 2011 2 28, p. 13).
	26 2011 m. vasario 16 d. Europos Parlamento ir Tarybos reglamentas (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai (OL L 55, 2011 2 28, p. 13).


</Amend>
<Amend>Pakeitimas		<NumAm>10</NumAm>
<DocAmend>Pasiūlymas dėl direktyvos</DocAmend>
<Article>12 konstatuojamoji dalis</Article>
	

	Komisijos siūlomas tekstas
	Pakeitimas

	(12)	papildomų bendradarbiavimo priemonių ir valstybių narių įpareigojimų teikti ataskaitas iki šiol nepakako, kad būtų galima išsamiai išanalizuoti, ar teršėjams skiriamos veiksmingos, atgrasomos ir proporcingos sankcijos ir ar Komisija turi pakankamai duomenų Direktyvos 2005/35/EB įgyvendinimui stebėti. Siekiant užtikrinti veiksmingą ir nuoseklų Direktyvos 2005/35/EB vykdymą, turėtų būti sudarytos geresnės sąlygos keistis informacija ir patirtimi glaudžiau bendradarbiaujant, kartu užtikrinant, kad Komisijai būtų pateikta pakankamai duomenų, kad būtų galima tinkamai stebėti, kaip įgyvendinama Direktyva 2005/35/EB;
	(12)	papildomų bendradarbiavimo priemonių ir valstybių narių įpareigojimų teikti ataskaitas iki šiol nepakako, kad būtų galima išsamiai išanalizuoti, ar teršėjams skiriamos veiksmingos, atgrasomos ir proporcingos sankcijos ir ar Komisija turi pakankamai duomenų Direktyvos 2005/35/EB įgyvendinimui stebėti. Siekiant užtikrinti veiksmingą ir nuoseklų Direktyvos 2005/35/EB vykdymą, turėtų būti sudarytos geresnės sąlygos keistis informacija ir patirtimi glaudžiau bendradarbiaujant, kartu užtikrinant, kad Komisijai būtų pateikta pakankamai duomenų, kad būtų galima tinkamai stebėti, kaip įgyvendinama Direktyva 2005/35/EB. Įgulos narių, pranešančių apie bet kokius pažeidimus, su kuriais jie susiduria, teisės turėtų būti kruopščiai apsaugotos. Tuo tikslu valstybės narės taip pat turėtų keistis informacija apie geriausią praktiką ir veiksmus, kurių imtasi siekiant užkirsti kelią jūrų taršai atliekomis, įskaitant žuvininkystės atliekas, apie tai, kaip būtų galima labiau panaudoti ekologinį projektavimą siekiant sumažinti dažniausiai aptinkamų jūrą teršiančių atliekų kiekį ir jų poveikį aplinkai, ir apie tinkamus veiksmus siekiant surinkti jūroje jau esančias ją teršiančias atliekas; 


</Amend>
<Amend>Pakeitimas		<NumAm>11</NumAm>
<DocAmend>Pasiūlymas dėl direktyvos</DocAmend>
<Article>12 a konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(12a)	Europos Parlamento ir Tarybos reglamente (ES) 2021/1139 numatyta galimybė valstybėms narėms remti veiksmus, kuriais gerinamas žvejybos įrankių ekologinis projektavimas, taip pat remti veiksmus jūrą teršiančių atliekų prevencijos ir surinkimo srityse;


</Amend>
<Amend>Pakeitimas		<NumAm>12</NumAm>
<DocAmend>Pasiūlymas dėl direktyvos</DocAmend>
<Article>13 konstatuojamoji dalis</Article>
	

	Komisijos siūlomas tekstas
	Pakeitimas

	(13)	dabartinė palydovinė sistema „CleanSeaNet“, kuria valstybių narių valdžios institucijoms pranešama apie galbūt neteisėtus išmetimus, turėtų būti toliau tobulinama, kad būtų įtraukta informacija apie papildomas teršiančias medžiagas, kurioms taikoma Direktyva 2005/35/EB. Informacija, susijusi su tikėtinais arba tikrais išmetimais, apie kuriuos valstybės narės praneša pagal Direktyvą 2005/35/EB, ir su kitomis Sąjungos laivybos saugos duomenų bazėmis (pavyzdžiui, Europos Parlamento ir Tarybos direktyva 2002/59/EB27 sukurta Sąjungos keitimosi jūrų laivybos informacija sistema „SafeSeaNet“ ir Europos Parlamento ir Tarybos direktyva 2009/16/EB28 sukurta inspektavimo duomenų baze THETIS) turėtų būti integruota ir naudotojui patogiu elektroniniu formatu perduodama vykdymo užtikrinimo grandinėje dalyvaujančioms nacionalinėms institucijoms, kad jos galėtų laiku reaguoti. Tokia informacija, kai ji susijusi su tikru ar tikėtinu išmetamųjų dujų valymo sistemos liekanų išmetimu iš laivo, taip pat turėtų būti automatiškai perduodama į specialų THETIS modulį (THETIS-EU), sukurtą Komisijos įgyvendinimo sprendimu (ES) 2015/253, siekiant padėti valstybėms narėms vykdyti vykdymo užtikrinimo veiksmus pagal Direktyvos (ES) 2016/802 nuostatas. Siekiant užtikrinti veiksmingą Direktyvos įgyvendinimo stebėseną visose valstybėse narėse, per pirmuosius trejus metus nuo šios direktyvos perkėlimo į nacionalinę teisę kiekviena valstybė narė turėtų užtikrinti, kad per metus patikrins 10 proc. sistema „CleanSeaNet“ siunčiamų perspėjimų. Galimybė susipažinti su šia informacija turėtų būti suteikta kitų valstybių narių institucijoms, kurios ja domisi kaip kito įplaukimo uosto valstybės, pakrantės valstybės, kurioms turi įtakos tikėtinas išmetimas, arba laivo vėliavos valstybės, siekiant palengvinti veiksmingą ir savalaikį tarpvalstybinį bendradarbiavimą, sumažinti administracinę vykdymo užtikrinimo naštą ir galiausiai veiksmingai bausti pažeidėjus už Direktyvos 2005/35/EB pažeidimus;
	(13)	dabartinė palydovinė sistema „CleanSeaNet“, kuria valstybių narių valdžios institucijoms pranešama apie galbūt neteisėtus išmetimus, turėtų būti toliau tobulinama, kad būtų įtraukta informacija apie papildomas teršiančias medžiagas, kurioms taikoma Direktyva 2005/35/EB. Informacija, susijusi su tikėtinais arba tikrais išmetimais, apie kuriuos valstybės narės praneša pagal Direktyvą 2005/35/EB, ir su kitomis Sąjungos laivybos saugos duomenų bazėmis (pavyzdžiui, Europos Parlamento ir Tarybos direktyva 2002/59/EB27 sukurta Sąjungos keitimosi jūrų laivybos informacija sistema „SafeSeaNet“ ir Europos Parlamento ir Tarybos direktyva 2009/16/EB28 sukurta inspektavimo duomenų baze THETIS) turėtų būti integruota ir naudotojui patogiu elektroniniu formatu perduodama vykdymo užtikrinimo grandinėje dalyvaujančioms nacionalinėms institucijoms, kad jos galėtų laiku reaguoti. Tokia informacija, kai ji susijusi su tikru ar tikėtinu išmetamųjų dujų valymo sistemos liekanų išmetimu iš laivo, taip pat turėtų būti automatiškai perduodama į specialų THETIS modulį (THETIS-EU), sukurtą Komisijos įgyvendinimo sprendimu (ES) 2015/253, siekiant padėti valstybėms narėms vykdyti vykdymo užtikrinimo veiksmus pagal Direktyvos (ES) 2016/802 nuostatas. Siekiant užtikrinti veiksmingą Direktyvos įgyvendinimo stebėseną visose valstybėse narėse, per pirmuosius trejus metus nuo šios direktyvos perkėlimo į nacionalinę teisę kiekviena valstybė narė turėtų užtikrinti, kad per metus patikrins 10 proc. sistema „CleanSeaNet“ siunčiamų perspėjimų. Galimybė susipažinti su šia informacija turėtų būti suteikta kitų valstybių narių institucijoms, kurios ja domisi kaip kito įplaukimo uosto valstybės, pakrantės valstybės, kurioms turi įtakos tikėtinas išmetimas, arba laivo vėliavos valstybės, siekiant palengvinti veiksmingą ir savalaikį tarpvalstybinį bendradarbiavimą, sumažinti administracinę vykdymo užtikrinimo naštą ir galiausiai veiksmingai ir proporcingai bausti pažeidėjus už Direktyvos 2005/35/EB pažeidimus;

	_________________
	_________________

	27 2002 m. birželio 27 d. Europos Parlamento ir Tarybos direktyva 2002/59/EB, įdiegianti Bendrijos laivų eismo stebėsenos ir informacijos sistemą ir panaikinanti Tarybos direktyvą 93/75/EEB (OL L 208, 2002 8 5, p. 10).
	27 2002 m. birželio 27 d. Europos Parlamento ir Tarybos direktyva 2002/59/EB, įdiegianti Bendrijos laivų eismo stebėsenos ir informacijos sistemą ir panaikinanti Tarybos direktyvą 93/75/EEB (OL L 208, 2002 8 5, p. 10).

	28 2009 m. balandžio 23 d. Europos Parlamento ir Tarybos direktyva 2009/16/EB dėl uosto valstybės kontrolės (nauja redakcija) (OL L 131, 2009 5 28, p. 57).
	28 2009 m. balandžio 23 d. Europos Parlamento ir Tarybos direktyva 2009/16/EB dėl uosto valstybės kontrolės (nauja redakcija) (OL L 131, 2009 5 28, p. 57).


</Amend>
<Amend>Pakeitimas		<NumAm>13</NumAm>
<DocAmend>Pasiūlymas dėl direktyvos</DocAmend>
<Article>14 konstatuojamoji dalis</Article>
	

	Komisijos siūlomas tekstas
	Pakeitimas

	(14)	Europos tvarios laivybos forume įsteigto atliekų išmetimo iš laivų pogrupio, į kurį suburti įvairūs taršos iš laivų ir laivų atliekų tvarkymo sričių ekspertai, darbas 2017 m. gruodžio mėn. buvo nutrauktas rengiantis pradėti tarpinstitucines derybas dėl Direktyvos (ES) 2019/883. Kadangi tas laikinasis pogrupis teikė Komisijai vertingas konsultacijas ir specialistų išvadas, reikėtų sukurti panašią ekspertų grupę, kuriai būtų suteikti įgaliojimai keistis šios direktyvos taikymo patirtimi, siekiant padėti valstybėms narėms stiprinti savo gebėjimus aptikti ir patikrinti taršos incidentus ir užtikrinti veiksmingą Direktyvos 2005/35/EB vykdymą;
	(14)	Europos tvarios laivybos forume įsteigto atliekų išmetimo iš laivų pogrupio, į kurį suburti įvairūs taršos iš laivų ir laivų atliekų tvarkymo sričių ekspertai, darbas 2017 m. gruodžio mėn. buvo nutrauktas rengiantis pradėti tarpinstitucines derybas dėl Direktyvos (ES) 2019/883. Kadangi tas laikinasis pogrupis teikė Komisijai vertingas konsultacijas ir specialistų išvadas, reikėtų sukurti panašią ekspertų grupę, kuriai būtų suteikti įgaliojimai keistis šios direktyvos taikymo patirtimi, siekiant padėti valstybėms narėms stiprinti savo gebėjimus aptikti ir patikrinti taršos incidentus ir užtikrinti veiksmingą Direktyvos 2005/35/EB vykdymą. Taip pat svarbu į šiuos pogrupius įtraukti visus susijusius suinteresuotuosius subjektus, įskaitant žuvininkystės sektorių;


</Amend>
<Amend>Pakeitimas		<NumAm>14</NumAm>
<DocAmend>Pasiūlymas dėl direktyvos</DocAmend>
<Article>15 konstatuojamoji dalis</Article>
	

	Komisijos siūlomas tekstas
	Pakeitimas

	(15)	Reglamentu (ES) xxxx/xxxx29 įsteigta Europos jūrų saugumo agentūra (EMSA) turėtų teikti reikiamą paramą Komisijai, kad būtų užtikrintas šios direktyvos įgyvendinimas;
	(15)	Reglamentu (ES) xxxx/xxxx29 įsteigta Europos jūrų saugumo agentūra (EMSA) turėtų teikti reikiamą paramą Komisijai, kad būtų užtikrintas šios direktyvos įgyvendinimas. Prireikus Komisija taip pat turėtų naudoti EŽKA surinktus duomenis, ypač susijusius su prarastais žvejybos įrankiais;

	_________________
	_________________

	29 OL L xxxx.
	29 OL L xxxx.


</Amend>
<Amend>Pakeitimas		<NumAm>15</NumAm>
<DocAmend>Pasiūlymas dėl direktyvos</DocAmend>
<Article>18 konstatuojamoji dalis</Article>
	

	Komisijos siūlomas tekstas
	Pakeitimas

	(18)	siekiant didinti visuomenės informuotumą apie taršą iš laivų ir gerinti aplinkos apsaugą, valstybių narių teikiama informacija apie Direktyvos 2005/35/EB taikymą turėtų būti viešai prieinama Sąjungos lygmens apžvalgoje ir apimti Direktyvos 2005/35/EB II priede išvardytą informaciją. Europos Parlamento ir Tarybos direktyva 2003/4/EB30 siekiama valstybėse narėse užtikrinti teisę gauti informaciją apie aplinką pagal Konvenciją dėl teisės gauti informaciją, visuomenės dalyvavimo priimant sprendimus ir teisės kreiptis į teismus aplinkosaugos klausimais (Orhuso konvencija), kurios šalimi yra Sąjunga. Komisija turėtų saugoti valstybių narių gautos informacijos konfidencialumą, nepažeisdama Direktyvos 2003/4/EB nuostatų;
	(18)	siekiant didinti visuomenės informuotumą apie taršą iš laivų, gerinti aplinkos, žmonių ir gyvūnų apsaugą, prisidėti prie tikslo atkurti gamtą ir laikytis Europos žaliojo kurso įsipareigojimų, valstybių narių teikiama informacija apie Direktyvos 2005/35/EB taikymą turėtų būti viešai prieinama Sąjungos lygmens apžvalgoje ir apimti Direktyvos 2005/35/EB II priede išvardytą informaciją. Šiuo tikslu labai svarbu teikti statistinius duomenis apie sistemos „CleanSeaNet“ nustatytą išmetamųjų teršalų kiekį ir vietą ir paskelbti metinę ataskaitą, kurioje būtų nurodyti gauti duomenys, patikrintas ir patvirtintas išmetamųjų teršalų kiekis ir taikytų administracinių ir baudžiamųjų sankcijų skaičius. Europos Parlamento ir Tarybos direktyva 2003/4/EB30 siekiama valstybėse narėse užtikrinti teisę gauti informaciją apie aplinką pagal Konvenciją dėl teisės gauti informaciją, visuomenės dalyvavimo priimant sprendimus ir teisės kreiptis į teismus aplinkosaugos klausimais (Orhuso konvencija), kurios šalimi yra Sąjunga. Komisija turėtų saugoti valstybių narių gautos informacijos konfidencialumą, nepažeisdama Direktyvos 2003/4/EB nuostatų;

	_________________
	_________________

	30 2003 m. sausio 28 d. Europos Parlamento ir Tarybos direktyva 2003/4/EB dėl visuomenės galimybės susipažinti su informacija apie aplinką ir panaikinanti Tarybos direktyvą 90/313/EEB (OL L 41, 2003 2 14, p. 26).
	30 2003 m. sausio 28 d. Europos Parlamento ir Tarybos direktyva 2003/4/EB dėl visuomenės galimybės susipažinti su informacija apie aplinką ir panaikinanti Tarybos direktyvą 90/313/EEB (OL L 41, 2003 2 14, p. 26).


</Amend>
<Amend>Pakeitimas		<NumAm>16</NumAm>
<DocAmend>Pasiūlymas dėl direktyvos</DocAmend>
<Article>21 konstatuojamoji dalis</Article>
	

	Komisijos siūlomas tekstas
	Pakeitimas

	(21)	IMO vyksta diskusijos dėl naujų su tarptautine laivyba, teršiančia vandenį ir orą, susijusių aplinkosaugos klausimų. Šie klausimai apima vandens taršą į jūras išmetamomis šiukšlėmis, pavyzdžiui, prarastais konteineriais ir plastiko granulėmis, povandeniniu triukšmu ir oro teršalais, pavyzdžiui, juodąja anglimi. Po šių diskusijų gali būti priimtos naujos taisyklės pagal MARPOL 73/78. Be to, Europos Parlamento ir Tarybos direktyvoje 2008/56/EB34 reikalaujama, kad valstybės narės pasiektų gerą jūrų aplinkos būklę, kuri, be kita ko, vertinama pagal į jūras išmetamų šiukšlių ir povandeninio laivų keliamo triukšmo kokybinius deskriptorius. Be to, Direktyvoje (ES) 2023/xxxx35 nustatytos azoto dioksido (NO2), susidarančio dėl išmetamų azoto oksidų (NOx), ribinės vertės. Laivybos veikla prisideda prie didesnio NO2 kiekio išmetimo pakrančių ir uostų teritorijose. Todėl būsimoje Direktyvos 2005/35/EB peržiūroje turėtų būti atsižvelgta į naujas aplinkybes, o Komisija turėtų išnagrinėti galimybę prireikus pakeisti šios direktyvos taikymo sritį, atsižvelgdama į bet kokius naujus tarptautinius MARPOL 73/78 standartus. Būsimoje peržiūroje turėtų būti įvertinta galimybė prireikus pakeisti Direktyvos 2005/35/EB taikymo sritį, kad į ją būtų įtrauktas MARPOL VI priede reglamentuojamas SOx ir NOx išmetimas, remiantis įgyvendinant Direktyvą (ES) 2016/802 įgyta patirtimi ir atsižvelgiant į SOx ir NOx, išmetamų iš laivų, kiekio stebėsenos ir aptikimo raidą bei brandą, siekiant užtikrinti nuoseklią, efektyvią ir veiksmingą vykdymo užtikrinimo tvarką, taip pat skirti atgrasomas sankcijas už išmetimą, laikantis Nulinės taršos veiksmų plano, visų pirma jo 5 pavyzdinės iniciatyvos „Jėgų suvienijimas siekiant užtikrinti nulinės taršos tikslo įgyvendinimą“;
	(21)	IMO vyksta diskusijos dėl naujų su tarptautine laivyba, teršiančia vandenį ir orą, susijusių aplinkosaugos klausimų. Šie klausimai apima vandens taršą į jūras išmetamomis šiukšlėmis, pavyzdžiui, prarastais konteineriais ir plastiko granulėmis, povandeniniu triukšmu ir oro teršalais, pavyzdžiui, juodąja anglimi. Po šių diskusijų gali būti priimtos naujos taisyklės pagal MARPOL 73/78. Atliekant būsimą MARPOL 73/79 peržiūrą taip pat turėtų būti įtraukta nulinė tarša (mikro)plastiku ir PFAS. Be to, Europos Parlamento ir Tarybos direktyvoje 2008/56/EB34 reikalaujama, kad valstybės narės pasiektų gerą jūrų aplinkos būklę, kuri, be kita ko, vertinama pagal į jūras išmetamų šiukšlių ir povandeninio laivų keliamo triukšmo kokybinius deskriptorius. Be to, Direktyvoje (ES) 2023/xxxx35 nustatytos azoto dioksido (NO2), susidarančio dėl išmetamų azoto oksidų (NOx), ribinės vertės. Laivybos veikla prisideda prie didesnio NO2 kiekio išmetimo pakrančių ir uostų teritorijose. Todėl būsimoje Direktyvos 2005/35/EB peržiūroje turėtų būti atsižvelgta į naujas aplinkybes, o Komisija turėtų išnagrinėti galimybę prireikus pakeisti šios direktyvos taikymo sritį, atsižvelgdama į bet kokius naujus tarptautinius MARPOL 73/78 standartus. Būsimoje peržiūroje turėtų būti įvertinta galimybė prireikus pakeisti Direktyvos 2005/35/EB taikymo sritį, kad į ją būtų įtrauktas MARPOL VI priede reglamentuojamas SOx ir NOx išmetimas, remiantis įgyvendinant Direktyvą (ES) 2016/802 įgyta patirtimi ir atsižvelgiant į CO2, SOx ir NOx, išmetamų iš laivų, kiekio stebėsenos ir aptikimo raidą bei brandą, siekiant užtikrinti nuoseklią, efektyvią ir veiksmingą vykdymo užtikrinimo tvarką, taip pat skirti atgrasomas sankcijas už išmetimą, laikantis Nulinės taršos veiksmų plano, visų pirma jo 5 pavyzdinės iniciatyvos „Jėgų suvienijimas siekiant užtikrinti nulinės taršos tikslo įgyvendinimą“;

	_________________
	_________________

	34 2008 m. birželio 17 d. Europos Parlamento ir Tarybos direktyva 2008/56/EB, nustatanti Bendrijos veiksmų jūrų aplinkos politikos srityje pagrindus (Jūrų strategijos pagrindų direktyva) (Tekstas svarbus EEE) (OL L 164, 2008 6 25, p. 19).
	34 2008 m. birželio 17 d. Europos Parlamento ir Tarybos direktyva 2008/56/EB, nustatanti Bendrijos veiksmų jūrų aplinkos politikos srityje pagrindus (Jūrų strategijos pagrindų direktyva) (Tekstas svarbus EEE) (OL L 164, 2008 6 25, p. 19).

	35 OL L xxxx.
	35 OL L xxxx.


</Amend>
<Amend>Pakeitimas		<NumAm>17</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 2 punktas</Article>
<DocAmend2>Direktyva 2005/35/EB</DocAmend2>
<Article2>1 b straipsnio 1 dalis</Article2>
	

	Komisijos siūlomas tekstas
	Pakeitimas

	1.	Šios direktyvos tikslas – įtraukti į Sąjungos teisę tarptautinius standartus taršos iš laivų srityje ir užtikrinti, kad už teršiančių medžiagų neteisėtą išmetimą atsakingiems asmenims būtų skiriamos atgrasomos, veiksmingos ir proporcingos administracinės sankcijos, siekiant pagerinti saugumą jūroje ir sustiprinti jūros aplinkos apsaugą nuo taršos iš laivų.
	1.	Šios direktyvos tikslas – įtraukti į Sąjungos teisę tarptautinius standartus taršos iš laivų srityje ir užtikrinti, kad už teršiančių medžiagų neteisėtą išmetimą atsakingiems asmenims būtų skiriamos atgrasomos, veiksmingos ir proporcingos administracinės sankcijos, siekiant pagerinti saugumą jūroje, prisidėti prie tikslo atkurti gamtą, laikytis Europos žaliojo kurso įsipareigojimų ir sustiprinti jūros aplinkos apsaugą nuo taršos iš laivų.


</Amend>
<Amend>Pakeitimas		<NumAm>18</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 3punktas</Article>
<DocAmend2>Direktyva 2005/35/EB</DocAmend2>
<Article2>2 straipsnio 1 dalies c punktas</Article2>
	

	Komisijos siūlomas tekstas
	Pakeitimas

	2.	teršiančios medžiagos – medžiagos, kurioms taikomas MARPOL 73/78 I priedas (nafta), II priedas (nefasuotos nuodingos skystos medžiagos), III priedas (jūra vežamos supakuotos kenksmingos medžiagos), IV priedas (nuotekos iš laivų), V priedas (šiukšlės iš laivų), ir išmetamųjų dujų valymo sistemos liekanos;
	2.	teršiančios medžiagos – medžiagos, kurioms taikomas MARPOL 73/78 naujausios redakcijos I priedas (nafta), II priedas (nefasuotos nuodingos skystos medžiagos), III priedas (jūra vežamos supakuotos kenksmingos medžiagos), IV priedas (nuotekos iš laivų), V priedas (šiukšlės iš laivų), ir išmetamųjų dujų valymo sistemos liekanos;


</Amend>
<Amend>Pakeitimas		<NumAm>19</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 3 punktas</Article>
<DocAmend2>Direktyva 2005/35/EB</DocAmend2>
<Article2>2 straipsnio 1 pastraipos 6 a punktas (naujas)</Article2>
	

	Komisijos siūlomas tekstas
	Pakeitimas

	
	6a.	žala – atsitiktinė fizinė žala, dėl kurios sumažėja laivo ar jo įrangos vertė, naudingumas ar pakenkiama įprastai veiklai ir kuri neapima įprasto nusidėvėjimo;


</Amend>
<Amend>Pakeitimas		<NumAm>20</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 4 punktas</Article>
<DocAmend2>Direktyva 2005/35/EB</DocAmend2>
<Article2>4 straipsnio 2 dalis</Article2>
	

	Komisijos siūlomas tekstas
	Pakeitimas

	2.	Kiekviena valstybė narė imasi būtinų priemonių užtikrinti, kad visi fiziniai ar juridiniai asmenys, padarę pažeidimą, kaip apibrėžta 1 dalyje, būtų patraukti atsakomybėn.“;
	2.	Kiekviena valstybė narė imasi visų būtinų priemonių užtikrinti, kad visi fiziniai ar juridiniai asmenys, padarę pažeidimą, kaip apibrėžta 1 dalyje, būtų patraukti atsakomybėn.“;


</Amend>
<Amend>Pakeitimas		<NumAm>21</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 5 punktas</Article>
<DocAmend2>Direktyva 2005/35/EB</DocAmend2>
<Article2>5 straipsnio 1 dalies įžanginė dalis</Article2>
	

	Komisijos siūlomas tekstas
	Pakeitimas

	1.	Teršiančių medžiagų, kurioms taikomi MARPOL 73/78 I, II ir VI priedai, išmetimas į 3 straipsnio 1 dalies c, d ir e punktuose paminėtas teritorijas nelaikomas bendrovės, kapitono ar įgulos padarytu pažeidimu, jei jis tenka abi šias sąlygas:
	1.	Teršiančių medžiagų, kurioms taikomi MARPOL 73/78 I, II ir VI priedai, išmetimas į 3 straipsnio 1 dalies c, d ir e punktuose paminėtas teritorijas nelaikomas bendrovės, kapitono ar įgulos padarytu pažeidimu, jei tai yra tiesioginis nenugalimos jėgos aplinkybių rezultatas, pateisinamas tik tuo atveju, jei yra pateikti įtikinami įrodymai, arba jei tenkinamos visos šios sąlygos:


<TitreJust>Pagrindimas</TitreJust>
Pavyzdžiui, nenumatytos navigacinės avarijos, susidūrimai su kitais laivais arba avarijos, susijusios su povandeninėmis kliūtimis, pvz., nuskendusiais konteineriais ar nuolaužomis, dėl kurių buvo padaryta žala laivo įrangai ir netyčia išmestos teršiančios medžiagos. Tokiais atvejais laivo bendrovė, kapitonas ar įgula gali būti atleisti nuo atsakomybės, jeigu jie gali įrodyti, kad ėmėsi visų pagrįstų atsargumo priemonių, kad įvykus avarijai būtų išvengta išmetimo arba jis būtų kuo labiau sumažintas.
Ekstremalios ir netikėtos oro sąlygos, krizės ar reagavimas į ekstremalias situacijas ir t. t.
</Amend>
<Amend>Pakeitimas		<NumAm>22</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 5 punktas</Article>
<DocAmend2>Direktyva 2005/35/EB</DocAmend2>
<Article2>5 straipsnio 1 dalies b a punktas (naujas)</Article2>
	

	Komisijos siūlomas tekstas
	Pakeitimas

	
	ba)	apie išmetimą valdžios institucijoms buvo pranešta nedelsiant po įvykio.


</Amend>
<Amend>Pakeitimas		<NumAm>23</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 5 punktas</Article>
<DocAmend2>Direktyva 2005/35/EB</DocAmend2>
<Article2>5 straipsnio 1 dalies b b punktas (naujas)</Article2>
	

	Komisijos siūlomas tekstas
	Pakeitimas

	
	bb)	bendrovė, kapitonas arba įgula atitinkamų institucijų prašymu pateikia patvirtinamuosius dokumentus arba žurnalus, kuriuose išsamiai aprašomos atsargumo priemonės, kurių imtasi siekiant užkirsti kelią teršalų išmetimui arba jų kiekiui sumažinti.


</Amend>
<Amend>Pakeitimas		<NumAm>24</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 5 punktas</Article>
<DocAmend2>Direktyva 2005/35/EB</DocAmend2>
<Article2>5 straipsnio 2 dalis</Article2>
	

	Komisijos siūlomas tekstas
	Pakeitimas

	2.	1 dalis netaikoma, jei už gedimą atsakinga bendrovė, kapitonas arba įgula veikė turėdami tikslą sukelti gedimą arba veikė aplaidžiai ir žinodami, kad gedimas greičiausiai atsiras.“;
	2.	1 dalis netaikoma, jei už gedimą atsakinga bendrovė, kapitonas arba įgula veikė arba nesiėmė veiksmų turėdami tikslą sukelti gedimą arba veikė aplaidžiai ir žinodami, kad gedimas greičiausiai atsiras. Tai taip pat taikoma tais atvejais, kai nesilaikoma saugos taisyklių, gerosios praktikos ir ypač ignoruojami įspėjimai, kai galima įrodyti, kad buvo rizikuojama visapusiškai suvokiant pavojų.“;


</Amend>
<Amend>Pakeitimas		<NumAm>25</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 9 punktas</Article>
<DocAmend2>Direktyva 2005/35/EB</DocAmend2>
<Article2>8 straipsnio 3 a dalis (nauja)</Article2>
	

	Komisijos siūlomas tekstas
	Pakeitimas

	
	3a.	Valstybės narės raginamos į sankcijų sistemą įtraukti švietimo ir mokymo programas, užtikrinant, kad žvejybos veiklos vykdytojai, kapitonai ir įgulos būtų informuojami apie geriausią praktiką ir reikalavimų laikymosi svarbą.


</Amend>
<Amend>Pakeitimas		<NumAm>26</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 13 punktas</Article>
<DocAmend2>Direktyva 2005/35/EB</DocAmend2>
<Article2>8d straipsnio 1 dalies a a punktas (naujas)</Article2>
	

	Komisijos siūlomas tekstas
	Pakeitimas

	
	aa)	išmetamų atliekų turinį ir kiekį kaip sunkinančias aplinkybes;


<TitreJust>Pagrindimas</TitreJust>
Valstybės narės raginamos pritaikyti sankcijas prie konkretaus išmetamų atliekų turinio ir diferencijuoti skirtingų rūšių atliekas, kad būtų skiriamos didesnės sankcijos už neteisėtą medžiagų, keliančių didesnę riziką aplinkai, išmetimą.
Valstybės narės baudų intervalus turėtų nustatyti pagal išmetamų atliekų tūrį arba kiekį. Už nedidelį išmetimą gali būti skiriamos mažesnės sankcijos, o didesnis ar rimtesnis išmetimas turėtų užtraukti didesnes baudas.
</Amend>
<Amend>Pakeitimas		<NumAm>27</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 13 punktas</Article>
<DocAmend2>Direktyva 2005/35/EB</DocAmend2>
<Article2>8d straipsnio 1 dalies a b punktas (naujas)</Article2>
	

	Komisijos siūlomas tekstas
	Pakeitimas

	
	ab)	laivų dydžio kategorijas;


<TitreJust>Pagrindimas</TitreJust>
Valstybės narės raginamos nustatyti diferencijuotų sankcijų sistemą, pagal kurią baudos ar sankcijos didėtų priklausomai nuo laivo dydžio. Didesniems laivams už panašius pažeidimus gali būti skiriamos didesnės baudos, palyginti su mažesniais laivais.
</Amend>
<Amend>Pakeitimas		<NumAm>28</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 13 punktas</Article>
<DocAmend2>Direktyva 2005/35/EB</DocAmend2>
<Article2>8d straipsnio 1 dalies c punktas</Article2>
	

	Komisijos siūlomas tekstas
	Pakeitimas

	c)	žalą, kurią išmetimas padarė aplinkai ar žmonių sveikatai;
	c)	žalą, kurią išmetimas padarė aplinkai ar žmonių sveikatai, poveikio aplinkai vertinimą ir aplinkos atkūrimo išlaidas;


<TitreJust>Pagrindimas</TitreJust>
Valstybės narės raginamos atlikti pažeidimo poveikio aplinkai vertinimą, atsižvelgiant į tokius veiksnius kaip vietos ekosistemos jautrumas, galima žala laukinei gamtai ir pakrančių teritorijoms, ir taip pakoreguoti sankcijas atsižvelgiant į poveikio aplinkai mastą, daugiausia dėmesio skiriant poveikio ekosistemoms švelninimui ir jų atkūrimui.
Sankcijos turėtų būti padengti išlaidas, reikalingas siekiant ištaisyti žalą aplinkai, padarytą dėl neteisėto teršalų išmetimo, užtikrinant, kad teršėjai prisiimtų finansinę atsakomybę už valymo ir atkūrimo darbus.
</Amend>
<Amend>Pakeitimas		<NumAm>29</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 13 punktas</Article>
<DocAmend2>Direktyva 2005/35/EB</DocAmend2>
<Article2>8d straipsnio 1 dalies f a punktas (naujas)</Article2>
	

	Komisijos siūlomas tekstas
	Pakeitimas

	
	fa)	priemones, kurių ėmėsi atsakingas asmuo arba bendrovė, kad informuotų kompetentingas institucijas arba, bendrovės darbuotojo atveju, savo vadovus;


<TitreJust>Pagrindimas</TitreJust>
Valstybės narės gali apsvarstyti galimybę sumažinti sankcijas asmenims, informuojantiems apie pažeidimus institucijas, arba, darbuotojų atveju, savo vadovus, taip siekiant subalansuoti atskaitomybę ir bendradarbiavimą, kartu skatinant atsakomybę už aplinkos apsaugą. Tokiu būdu galima skatinti sąžiningumą, veiksmingą išteklių paskirstymą ir skubų žalos ištaisymą, kartu užtikrinant sąžiningą ir teisingą elgesį aplinkosauginių pažeidimų atveju.
</Amend>
<Amend>Pakeitimas		<NumAm>30</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 13 punktas</Article>
<DocAmend2>Direktyva 2005/35/EB</DocAmend2>
<Article2>8d straipsnio 1 dalies h punktas</Article2>
	

	Komisijos siūlomas tekstas
	Pakeitimas

	h)	visus ankstesnius atsakingo asmens padarytus pažeidimus.
	h)	atsakingo asmens padarytų ankstesnių pažeidimų skaičių ir mastą.


<TitreJust>Pagrindimas</TitreJust>
Valstybės narės raginamos nustatyti sistemą, pagal kurią būtų padidintos sankcijos pakartotiniams pažeidėjams. Pavyzdžiui, už kiekvieną tolesnį to paties laivo padarytą pažeidimą sankcijos dydis galėtų būti padauginamas. Šiuo tikslu reikėtų nustatyti aiškias pakartotinių pažeidimų skaičiaus ribas ir nurodyti kiekvienu atveju taikytiną dauginimo koeficientą. Valstybės narės turėtų apsvarstyti galimybę proporcingai padidinti sankcijas pakartotiniams pažeidėjams, kad būtų sukurta griežta atgrasomoji priemonė nuo nuolatinių pažeidimų.
</Amend>
<Amend>Pakeitimas		<NumAm>31</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 13 punktas</Article>
<DocAmend2>Direktyva 2005/35/EB</DocAmend2>
<Article2>8d straipsnio 1 dalies h a punktas (naujas)</Article2>
	

	Komisijos siūlomas tekstas
	Pakeitimas

	
	ha)	išmetamų teršalų daromą žalą jūrų gyvūnijai ir augalijai, įskaitant žuvų populiacijas, mastą ir jų vėlesnį poveikį žvejybos veiklai ir pakrančių bendruomenėms;


</Amend>
<Amend>Pakeitimas		<NumAm>32</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 13 punktas</Article>
<DocAmend2>Direktyva 2005/35/EB</DocAmend2>
<Article2>8d straipsnio 1 dalies h a punktas (naujas)</Article2>
	

	Komisijos siūlomas tekstas
	Pakeitimas

	
	hb)	valstybės narės raginamos reikšmingos žvejybos veiklos rajonuose taikyti sustiprintus stebėsenos mechanizmus ir apsvarstyti galimybę taikyti griežtesnes ir atgrasomąsias sankcijas, kad būtų atgrasoma nuo pažeidimų.


</Amend>
<Amend>Pakeitimas		<NumAm>33</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 13 punktas</Article>
<DocAmend2>Direktyva 2005/35/EB</DocAmend2>
<Article2>8d straipsnio 1 dalis (nauja)</Article2>
	

	Komisijos siūlomas tekstas
	Pakeitimas

	
	1a.	Vykdydamos įsipareigojimus pagal 1 dalį, valstybės narės atsižvelgia į įsipareigojimus, kylančius iš kitų Sąjungos aktų, pavyzdžiui, Reglamento (EB) Nr. 1224/2009 dėl žuvininkystės kontrolės sistemos.


</Amend>
<Amend>Pakeitimas		<NumAm>34</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 14 punktas</Article>
<DocAmend2>Direktyva 2005/35/EB</DocAmend2>
<Article2>10 straipsnio 1 dalies d a punktas (naujas)</Article2>
	

	Komisijos siūlomas tekstas
	Pakeitimas

	
	da)	užtikrinti, kad nacionalinės ar vietos valdžios institucijos laiku ir suprantama kalba išplatintų atitinkamą informaciją, visų pirma apie vietoves, kuriose įvyko taršos iš laivų incidentai.


</Amend>
<Amend>Pakeitimas		<NumAm>35</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 14 punktas</Article>
<DocAmend2>Direktyva 2005/35/EB</DocAmend2>
<Article2>10 straipsnio 1 a dalis (nauja)</Article2>
	

	Komisijos siūlomas tekstas
	Pakeitimas

	
	1a.	Valstybės narės ir Komisija bendradarbiauja keisdamosi informacija apie geriausią praktiką ir veiksmus, kurių imtasi siekiant užkirsti kelią jūrų taršai atliekomis, įskaitant žuvininkystės atliekas, apie tai, kaip būtų galima labiau panaudoti ekologinį projektavimą siekiant sumažinti dažniausiai aptinkamų jūrą teršiančių atliekų kiekį ir jų poveikį aplinkai, ir apie tinkamus veiksmus siekiant surinkti jūroje jau esančias ją teršiančias atliekas.


</Amend>
<Amend>Pakeitimas		<NumAm>36</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 14 punktas</Article>
<DocAmend2>Direktyva 2005/35/EB</DocAmend2>
<Article2>10 straipsnio 2 dalis</Article2>
	

	Komisijos siūlomas tekstas
	Pakeitimas

	2.	Komisija organizuoja valstybių narių nacionalinių institucijų ir ekspertų, įskaitant privačiojo sektoriaus, pilietinės visuomenės ir profesinių sąjungų ekspertus, keitimąsi šios direktyvos taikymo Sąjungoje patirtimi, kad nustatytų bendrą šios direktyvos vykdymo užtikrinimo praktiką ir gaires.“;
	2.	Komisija organizuoja valstybių narių nacionalinių institucijų ir ekspertų, įskaitant privačiojo sektoriaus, pilietinės visuomenės, profesinių sąjungų ekspertus ir žvejų bendruomenių bei asociacijų atstovus, keitimąsi šios direktyvos taikymo Sąjungoje patirtimi, kad nustatytų bendrą šios direktyvos vykdymo užtikrinimo praktiką ir gaires.“;


</Amend>
<Amend>Pakeitimas		<NumAm>37</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 15 punktas</Article>
<DocAmend2>Direktyva 2005/35/EB</DocAmend2>
<Article2>10 a straipsnio 2 a dalis (nauja)</Article2>
	

	Komisijos siūlomas tekstas
	Pakeitimas

	
	2a.	Valstybės narės taip pat praneša apie priemones, kurių imtasi jūrą teršiančių atliekų prevencijos ir surinkimo srityse, ir apie veiksmus, kuriais siekiama pakeisti medžiagas, esančias jūroje naudojamuose žvejybos įrankiuose ir produktuose, pavyzdžiui, polistireninio putplasčio konteinerius ir pakuotes, kai tinkama, atsižvelgiant į kitas ataskaitų teikimo prievoles pagal kitus Sąjungos aktus.


</Amend>
<Amend>Pakeitimas		<NumAm>38</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 15 punktas</Article>
<DocAmend2>Direktyva 2005/35/EB</DocAmend2>
<Article2>10 b straipsnio 1 a dalis (nauja)</Article2>
	

	Komisijos siūlomas tekstas
	Pakeitimas

	
	1a.	Į šį mokymą taip pat įtraukiami moduliai, skirti jūrų taršos ekologiniam poveikiui, ypač daug dėmesio skiriant poveikiui žuvų populiacijoms, veisimosi vietoms ir migracijos modeliams. Žvejybos sektoriaus ekspertai kviečiami prisidėti prie šių mokymų sesijų ir jose dalyvauti – teikti tiesiogines žinias ir įžvalgas apie taršos poveikį žvejybos veiklai ir jūrų gyvajai gamtai. Komisija ir valstybės narės stengiasi per šias mokymų sesijas skleisti pagrindines įžvalgas ir informaciją žvejų bendruomenėms ir taip užtikrinti, kad jos būtų gerai informuotos ir pasirengusios atlikti bendradarbiavimo vaidmenį siekiant šios direktyvos tikslų.


</Amend>
<Amend>Pakeitimas		<NumAm>39</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 15 punktas</Article>
<DocAmend2>Direktyva 2005/35/EB</DocAmend2>
<Article2>10 c straipsnio 1 dalis</Article2>
	

	Komisijos siūlomas tekstas
	Pakeitimas

	1.	Remdamasi valstybių narių pagal 10a straipsnį pateikta informacija, Komisija viešai skelbia reguliariai atnaujinamą Sąjungos lygmens šios direktyvos įgyvendinimo ir reikalavimų vykdymo užtikrinimo apžvalgą. Į apžvalgą įtraukiama šios direktyvos II priede išvardyta informacija.
	1.	Remdamasi valstybių narių pagal 10a straipsnį pateikta informacija ir atitinkama informacija, gauta pagal kitus Sąjungos teisės aktus, pavyzdžiui, Reglamentą (EB) Nr. 1224/2009 dėl prarastų žvejybos įrankių, Komisija viešai skelbia reguliariai atnaujinamą Sąjungos lygmens šios direktyvos įgyvendinimo ir reikalavimų vykdymo užtikrinimo apžvalgą. Į apžvalgą įtraukiama šios direktyvos II priede išvardyta informacija.


</Amend>
<Amend>Pakeitimas		<NumAm>40</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 15 punktas</Article>
<DocAmend2>Direktyva 2005/35/EB</DocAmend2>
<Article2>10 d straipsnio 1 dalis</Article2>
	

	Komisijos siūlomas tekstas
	Pakeitimas

	1.	Komisija sukuria ir tvarko konfidencialų išorinį pranešimų teikimo internetu kanalą, skirtą Direktyvoje (ES) 2019/193740 nurodytiems pranešimams apie tikėtinus šios direktyvos pažeidimus gauti, ir perduoda tokius pranešimus atitinkamai valstybei narei ar valstybėms narėms.
	1.	Komisija sukuria, tvarko ir padaro lengvai prieinamą visuomenei konfidencialų išorinį pranešimų teikimo internetu kanalą, skirtą Direktyvoje (ES) 2019/193740 nurodytiems pranešimams apie tikėtinus šios direktyvos pažeidimus gauti, ir perduoda tokius pranešimus atitinkamai valstybei narei ar valstybėms narėms.

	_________________
	_________________

	40 2019 m. spalio 23 d. Europos Parlamento ir Tarybos direktyva (ES) 2019/1937 dėl asmenų, pranešančių apie Sąjungos teisės pažeidimus, apsaugos (OL L 305, 2019 11 26, p. 17).
	40 2019 m. spalio 23 d. Europos Parlamento ir Tarybos direktyva (ES) 2019/1937 dėl asmenų, pranešančių apie Sąjungos teisės pažeidimus, apsaugos (OL L 305, 2019 11 26, p. 17).


</Amend>
<Amend>Pakeitimas		<NumAm>41</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 15 punktas</Article>
<DocAmend2>Direktyva 2005/35/EB</DocAmend2>
<Article2>10 d straipsnio 2 dalis</Article2>
	

	Komisijos siūlomas tekstas
	Pakeitimas

	2.	Valstybės narės užtikrina, kad nacionalinės kompetentingos institucijos, gavusios 1 dalyje nurodytu kanalu pateiktus pranešimus apie šios direktyvos pažeidimus, teiktų grįžtamąją informaciją ir imtųsi tolesnių su tais pranešimais susijusių veiksmų pagal Direktyvą (ES) 2019/1937.
	2.	Valstybės narės užtikrina, kad nacionalinės kompetentingos institucijos, gavusios 1 dalyje nurodytu kanalu pateiktus pranešimus apie šios direktyvos pažeidimus, juos ištirtų, kai tinkama, imtųsi veiksmų ir skubiai teiktų grįžtamąją informaciją ir imtųsi tolesnių su tais pranešimais susijusių veiksmų pagal Direktyvą (ES) 2019/1937.


</Amend>
<Amend>Pakeitimas		<NumAm>42</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 15 punktas</Article>
<DocAmend2>Direktyva 2005/35/EB</DocAmend2>
<Article2>10 d straipsnio 2 a dalis (nauja)</Article2>
	

	Komisijos siūlomas tekstas
	Pakeitimas

	
	2a.	Valstybės narės užtikrina, kad asmenys, pranešantys apie galimus šios direktyvos pažeidimus, nepatirtų jokio neigiamo poveikio darbo vietoje, priekabiavimo, grasinimų ar diskriminacijos dėl jų atskleistos informacijos. Informatorių tapatybė laikoma konfidencialia tiek, kiek tai leidžiama pagal teisės aktus. Informatoriai neatsako už informaciją, kurią jie atskleidžia, jei informacija atskleidžiama sąžiningai ir be piktavališkų ketinimų.


</Amend>
<Amend>Pakeitimas		<NumAm>43</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 18 punktas</Article>
<DocAmend2>Direktyva 2005/35/EB</DocAmend2>
<Article2>12 a straipsnio 1 dalies b a punktas (naujas)</Article2>
	

	Komisijos siūlomas tekstas
	Pakeitimas

	
	ba)	atitinkama informacija, surinkta pagal kitus Sąjungos aktus, pavyzdžiui, Reglamentą (EB) Nr. 1224/2009.


</Amend>
<Amend>Pakeitimas		<NumAm>44</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 18 punktas</Article>
<DocAmend2>Direktyva 2005/35/EB</DocAmend2>
<Article2>12 a straipsnio 2 a dalis (nauja)</Article2>
	

	Komisijos siūlomas tekstas
	Pakeitimas

	
	2a.	Komisija taip pat renka valstybių narių pagal 10a straipsnio 2a dalį pateiktą informaciją ir įvertina, ar reikia imtis tolesnių veiksmų ES lygmeniu, ir prireikus pateikia atitinkamus pasiūlymus.


</Amend>
</RepeatBlock-Amend>

